Час, на працягу якога доўжыцца дзеянне кнігі, - амаль два гады: ад моманту нараджэння Гарэзы да часу яе сталення (па вавёрчыных мерках). Сведкам самых розных неспадзяваных сустрэч стане чытач, самымі незвычайнымі адкрыццямі ўзбагаціць душу, вандруючы па старонках кнігі, нібы па неспазнаных лясных сцяжынках. Перад ім ва ўсёй непаўторнасці маляўніча і няспешна праплывуць усе поры года.